Document ID: 32012L0010
Publication Date: 2012-03-22

Title and Content:
SMERNICA KOMISIE 2012/10/EÚ
z 22. marca 2012,
ktorou sa mení a dopĺňa smernica Európskeho parlamentu a Rady 2009/43/ES, pokiaľ ide o zoznam výrobkov obranného priemyslu
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Európskeho parlamentu a Rady 2009/43/ES zo 6. mája 2009 o zjednodušení podmienok pre transfery výrobkov obranného priemyslu v rámci Spoločenstva (1), a najmä na jej článok 13,
keďže:
(1)
Smernica 2009/43/ES sa vzťahuje na všetky výrobky obranného priemyslu, ktoré zodpovedajú výrobkom uvedeným v Spoločnom zozname vojenského materiálu Európskej únie, ktorý Rada prijala 19. marca 2007.
(2)
Dňa 21. februára 2011 Rada prijala aktualizovaný Spoločný zoznam vojenského materiálu Európskej únie (2).
(3)
Smernica 2009/43/ES by sa preto mala zodpovedajúcim spôsobom zmeniť a doplniť.
(4)
Z dôvodu koherentnosti by členské štáty mali uplatňovať ustanovenia potrebné na dosiahnutie súladu s touto smernicou od toho istého dátumu ako ustanovenia potrebné na dosiahnutie súladu so smernicou 2009/43/ES.
(5)
Opatrenia stanovené v tejto smernici sú v súlade so stanoviskom Výboru pre transfery výrobkov obranného priemyslu v EÚ,
PRIJALA TÚTO SMERNICU:
Článok 1
Príloha k smernici 2009/43/ES sa nahrádza znením stanoveným v prílohe k tejto smernici.
Článok 2
Transpozícia
1. Členské štáty prijmú a uverejnia najneskôr 24. júna 2012 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
Tieto ustanovenia uplatňujú od 30. júna 2012.
Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
Článok 3
Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
Článok 4
Táto smernica je určená členským štátom.
V Bruseli 22. marca 2012

Classification:
Level 1 Topics: 100158
100147
100143
Level 2 Topics: 100261
100173
100191
Level 3 Topics: 2450
2647
4415
All Topics: 2647
4496
619